== Historie ==
Indtil slutningen af [[1600-tallet]] kunne skibene sejle helt op til [[Sønderbro (bro)|Sønderbro]] i [[Kolding]], men så sandede åen og inderfjorden til og man måtte derfor bruge pramme til at fragte godset det sidste stykke ind til byen. I slutningen af 1700-tallet ville staten gerne hjælpe de østjyske byer, der havde behov for havne, men det krævede lokalt initiativ og medfinansiering. I Kolding skete det med hjælp fra købmand Caspar F. Müller, og i 1843 stod havnen færdig. Havnen blev en vigtig forudsætning for Koldings udvikling i den efterfølgende tid. Caspar F. Müller foretog - for egen regning - de opmålinger og beregninger der førte til, at Generaltoldkammerets havneinspektør Kaptajn Leth i 1841 kunne udarbejde en videre plan for Kolding Havn. Havnen skulle i fremtiden bestå af et havnebassin, der var 250 [[Fod (længdeenhed)|fod]] (80m) langt og 180 fod (57m) bredt, udgravet til en dybde af 9 fod (2,6 m). Havneudvidelsen blev påbegyndt den 1. maj 1842 og indvielsen fandt sted den 24. oktober 1843. Havneanlægget kostede dengang 23.547 [[rigsbankdaler]] og 18 [[skilling]] sølv.
Bygninger,_konstruktioner_og_anlæg